Knapt 18 år gammel ble Arild Jensen ansatt i Oslo Filharmoniske Orkester i 1944, og han spilte i orkestret til han nådde pensjonsalder i 1991 etter 47 års fartstid som filharmoniker. Ingen filharmoniker har noensinne hatt lengre sammenhengende tjenestetid i orkestret. Ved sin avgang ble han portrettert i Dagbladet. Jensen spilte vekselvis 2. og 1. trombone i Filharmonien hvor trombonegruppen de første 35 år av hans tjenestetid besto av Odd Raneid, Arild Jensen og Lyder Vengbo. Deretter fikk han sine tidligere elever Aline Nistad og Terje Midtgård som kolleger.